**Lühiülevaade Kohila valla 2017. aasta valla eelarvest**

Vald kinnitas oma prioriteedid 2017. aastaks [*eelarvestrateegias*](file:///C%3A%5CUsers%5Cheiki.hepner%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5CZNH4LRAY%5CEelarvestrateegiad%5CEelarvestrateegia%202016-2019.odp) *2017-2020*, mis võeti vastu 2016. aasta septembris. Tänu peamiselt riigitoetuste kasvule on eelarve tulud eelarvestrateegias prognoositust suuremad.

2017. aastaks on vallal järgmised prioriteedid:

* Kohila Gümnaasiumi juurdeehitus
* Investeeringud teedesse ja tänavavalgustusse (sh kergteedesse)
* Tervisekeskuse renoveerimine
* Männi lasteaia vana osa energiatõhususe tõstmine
* Investeeringud tervisespordi ja vabaaja rajatistesse
* Ühisveevärgi ja kanalisatsiooni rajamise projektiga jätkamine Aespa-Vilivere aedlinnaku piirkonnas
* Tsentraalse küttevõrgu laiendamine Kohila alevis
* Valla allasutuste töötajate töötasu vähemalt 5% tõstmine

Põhitegevuse tulud[[1]](#footnote-1)

**2017. aasta eelarves on planeeritud põhitegevuse tulud 8,6 miljonit eurot. See on 0,4 miljonit eurot ehk 4,9% enam kui 2016. aasta eelarve täitmine.**

* Eelarve tuludest 65,3% ehk 5,6 miljonit moodustab tulumaks (võrreldes eelmise aastaga kasv +8,6%)[[2]](#footnote-2)
* Kaupade ja teenuste müügist kogutakse eelarvesse 6% ehk 0,6 miljonit eurot (+1,2%). Laekumise kasvu mõjutab eelkõige lapsevanemate osalustasu lasteaedades, mis on sõltuvuses Vabariigi Valitsuse poolt kehtestatud alampalgast (lasteaia osalustasu tõuseb 2017. aastal 47 eurole).
* Saadud toetused moodustavad eelarve tuludest 21%, ulatudes 2 miljoni euroni (-0,3%). 2016. a laekus täiendavaid toetusi, millega ei saa enne eraldamist eelarves arvestada ja erakoolides käivate valla õpilaste kohamaksud, mida tasub riik sellel aastal otse erakoolidele.
* Muud tulud (maamaks, keskkonnatasud jms) moodustavad eelarve tuludest 7,7% ehk 0,4 miljonit eurot (+1,7%).

Põhitegevuse kulud [[3]](#footnote-3)

**2017. aasta eelarves on planeeritud põhitegevuse kulud 8 miljonit eurot. See on 1,1 miljonit eurot ehk 15,9% enam kui 2016. aasta eelarve täitmine.**

Põhitegevuse kulud jaotuvad üheksa erineva valdkonna vahel, mis omakorda jagunevad majandusliku sisu alusel kaheks: majandamis- ja personalikulud.

* **Haridus** moodustab põhitegevuse kuludest suurima osa 60,2% ehk 4,8 miljonit eurot, kasv (+20,3%)**.** Suurema tõusu põhjustab klassifikaatori muutmisega koolituskeskuse kulude toomine vaba aja valdkonnast hariduse valdkonda ja gümnaasiumi detsembri lõpul olnud palgapäeva üle toomine jaanuari algusesse (2016. a 11 kuud palga väljamaksmist, 2017. a 13 kuud palga väljamaksmist).
	+ Võrreldes 2016.aastaga suurenevad**:**
		- **Majandamiskulud** 1,3 miljoni euroni (+7,8%) Kohila Gümnaasiumis on kasvanud õpilaste arv 45 võrra, sellega seoses ka õppetegevusega seotud majandamiskulud.
		- **Personalikulud** 3,5 miljoni euroni (+26,2%), tõus on seotud pedagoogide ja teiste töötajate palgatõusuga nii gümnaasiumis kui ka lasteaedades, samuti alampalga tõusuga, mis on võrreldes 2016. aastaga +9,3%. Samuti koolituskeskuse toomisega hariduse valdkonda ja gümnaasiumi palgapäeva muutmisega.
* **Vaba aeg, kultuur ja religioon** 0,8 miljonit eurot (-22,7%), millest 73% ehk 0,6 miljonit eurot moodustavad kultuuriasutuste (spordikompleksi, raamatukogude, rahvamajamaja, noortekeskuste, muuseumi), info ja kultuurihaldusega seotud tegevuskulud ning 27% spordi ja vabaajategevusega seotud kulud;
* **Sotsiaalne kaitse** 0,6 miljonit eurot, millest 28% ehk 0,18 miljonit eurot (+23,2%) suunatakse vanurite ja puudega isikute hooldekodude kohamaksu tasumiseks ja muudeks kuludeks, 35% ehk 0,2 miljonit eurot (+13,7%) perede toetuseks, sh laste päevahoiutoetused, 27% ehk 0,18 miljonit eurot (+7,9%) riiklikuks toimetuleku- ja täiendavateks toetusteks riskirühmadele.

Ülejäänud 21% põhitegevuse kuludest ehk 1,7 miljonit eurot (+30,2%) jaguneb kuue valdkonna vahel järgmiselt:

* **Majandus** 0,5 miljonit eurot, millest 45% ehk 0,2 miljonit eurot (+19,7%) moodustab teede ja tänavate korrashoid. Lumekoristusega seotud tegevuse kulud on alates 2017. a keskkonna kaitse valdkonna juures;
* **Elamu- ja kommunaalmajandus** moodustab 2,4% ehk 0,2 miljonit eurot (+16,2%). Suurim kulu tänavavalgustuse ülalpidamisse ja hooldusesse.
* **Keskkonnakaitse kulud** 0,4 miljonit eurot, 4,7% kuludest (+92,8%), suurim kulu avalike alade puhastamisele, sh lumekoristus ja libeduse tõrje.
* **Muud** ehk 0,6 miljonit eurot (+16,6%) jaguneb vallavalitsuse hoone ja personalikulude (0,5 miljonit eurot), avalikule korrale ja tervishoiule.
* **Reservfond,** millest valitsus teeb eraldisi ettenägematuteks kuludeks,on 0,1 miljonit eurot ja moodustab põhitegevuse kuludest 1,2%.

Majandamis- ja personalikulud tervikuna moodustavad põhitegevuse kuludest 90,9% ehk 7,3 miljonit eurot, kasvades 16%. Antavad toetused moodustavad 8% ehk 0,6 miljonit eurot, kasvades 9,6%. Suurim kasv on sporditegevuse toetustel.

Joonis 1. Põhitegevuse kulud majandusliku sisu alusel valdkonniti 2017. aastal võrreldes 2016. aasta eelarve täitmisega (tuhat eurot)

Investeerimistegevus

**2017. aasta eelarves on planeeritud investeeringukulusid 3,6 miljonit eurot, mis on 2,7 miljonit eurot ehk 3 korda rohkem kui 2016. aastal.**

**Investeeringud koosnevad:**

* **Põhivara soetusest**, mis moodustab 99,9% ehk 3,6 miljonit eurot.

Suurimad investeeringuobjektid on:

* + - **Kohila Gümnaasiumi juurdeehitus 2 miljonit eurot ( 1,2 miljonit eurot 2018. a);**
		- **Kohila-Hageri-Sutlema kergtee ehitus omaosalusega 0,1 miljonit eurot, oodatav toetus 1,1 miljonit eurot;**
		- **Tervisekeskuse renoveerimine (2017-2018) omaosalusega 0,7 miljonit eurot, oodatav toetus 0,6 miljonit eurot.**
* **Intressikuludest** 0,04 miljonit eurot, mis on suurenenud seoses kavandatava investeeringulaenu võtmisega.

Investeeringuid finantseeritakse jooksva aasta eelarve tuludest (0,3 miljonit eurot), investeerimistuludest (0,1 miljonit eurot), likviidsete varade arvelt (1,2 miljonit eurot), võetud uue laenu (2 miljonit eurot) ja toetuste arvelt, mis lisanduvad eelarvesse nende eraldamisel.

Joonis 2. Investeeringud valdkondade ja finantseerimisallikate kaupa (tuhat eurot)

Märkus: Toetuste summad lisatakse eelarvesse eraldamisel.

Finantsseis

* **omafinantseerimisvõime** ehk põhitegevuse tulude ja põhitegevuse kulude vahe on 0,55 miljonit eurot, millest tasutakse nii olemasolevaid laenumakseid *(jooksva aasta laenumaksete põhiosa 0,23 miljonit eurot ehk 41% põhitegevuse tulemist)*, intressikulusid kui rahastatakse käimasolevaid investeeringuid. Eesmärk on seda taset hoida ja võimalusel suurendada ka järgnevatel aastatel, et säilitada investeerimisvõimekus.
* **netovõlakoormus** (kohustused miinus likviidsed varad) suureneb 2017. aasta lõpuks 50,4%-le põhitegevuse tuludest ehk 4,3 miljoni euroni. Seaduse kohaselt on valla ülempiiriks 60%, mis tähendab, et on võimalus täiendavalt laenu võtta, kuid tuleb töötada toetuste saamise nimel ning säilitada või suurendada omafinantseerimisvõimekust.
* **likviidsete varade mahu kasvu ei ole** 2017.aastal ette näha.
1. maksutulud, tulud kaupade ja teenuste müügist, saadavad toetused, muud tegevustulud [↑](#footnote-ref-1)
2. sellist tähistust, võrdlemaks 2015.aasta eelarvet 2014.aasta eelarve täitmisega, kasutatakse dokumendis läbivalt [↑](#footnote-ref-2)
3. antavad toetused, muud tegevuskulud [↑](#footnote-ref-3)